
Kamati ya nidhamu ya Shirikisho la Mpira wa Miguu Tanzania (TFF) imetoa adhabu kwa wachezaji wawili wa klabu za Simba Jonas Mkude na Yanga Bernard Morrison kutokana na makosa mbalimbali waliyotenda kwenye michezo iliyopita kwenye ligi kuu bara. Wachezaji wote wawili wamepewa adhabu ya kutocheza michezo miwili na kupigwa faini ya shilingi Laki Tano kila mmoja. Kilichopelekea Mkude kupata adhabu hiyo ni kitendo alichokifanya kwenye mchezo wa ligi kuu bara dhidi ya Biashara United kwa kumpiga kiwiko  mchezaji wa Biashara United kwenye mchezo ulipigwa kwenye dimba la Taifa jijini Dar es salaam. Kwa Upande wa Morrison yeye amepata adhabu hiyo baada ya kumpiga kiwiko mchezaji wa Tanzania Prison kwenye mchezo wa Ligi kuu bara.